En 16-årig skoledreng fra Odense risikerer at blive dømt for et samleje. Drengen havde sex med en 14-årig pige på skolens område, men da pigen efterfølgende fortrød, så anmeldte hendes mor episoden til politiet.

Det skriver Fyens Stiftstidende.

Efterforskningen har slået fast, at der ikke var tale om voldtægt. Samlejet var frivilligt. Men alligevel risikerer drengen at blive dømt, fordi pigen var mindreårig.

Drengen står dermed til en betinget straf, fordi han er så ung. Hvis han bliver dømt vil det formentlig blive uden strafudmåling.